Առաջնությանը թիմային և անհատական մրցակարգերով մասնակցեցին Լոռու մարզի և հանրապետության հաշմանդամություն ունեցող 30 մարզիկներ՝ 10 թիմերով (յուրաքանչյուր թիմում` 3-ական մարզիկ): Մասնակիցների թվում էին` Քերոլայն Քոքսի անվան վերականգնողական կենտրոնի (Ստեփանակերտ), «Հայկական ճամբար» (Երևան), «Սկարպ» (Երևան), «Հավասար իրավունքներ, հավասար հնարավորություններ» (Վանաձոր), «Ագաթ» (Գյումրի, 2 թիմ), «Սատար» (Երևան), «Լիարժեք կյանք» (Լոռի, 3 թիմ) ՀԿ-ների բոչիայի թիմերը: Առաջնության գլխավոր մրցավարն էր Հաշմանդամային սպորտի հայկական ազգային ֆեդերացիայի նախագահ Սամվել Ռոստոմյանը: